Suga ńkɔ́bɔ̄ nyɔ́Iɔ̄: Dzóm ésə̄ é nyían yǎ á mə̄lɔ́. Mbádága Zambá, ó nyīē fə məmvéndé móé: é dzóm mod ósə a bələ́ nə́ a bɔɔg ńdzɔ̄ dzīlī: 14Zambá a yi bɔ dzóm ésə ǹkad ású é mam mə́sə bǐ ngábɔ, ńdɔ̄ fə a yén é dzóm ésə̄ é sɔ̄Iɔ́, tɔ é nə ḿbəŋ, tɔ é nə abé. [1] Salomóŋ á ngābə́ bə́lə ḿbama biníngá. [2] Mod a bələ́ hḿ naa a yəmə ábōg ā yəan nyie ai ábog ā yəan woa âfan, M̀fúfúb Ńsísīm ńnye ǎ ka mod ésīē tē. [3] Anə́ ḿbəmbə ǹnɔ́ni a dzə́ŋ ńtómbá ó ngádzáŋ. [4] Awú [5] Kohélet a yi nə́ a kad vá naa: Ásyē hə ǹsyéán təge wɔi ai áwɔi hə ǹwɔán təge syé, mam mə́tē mə́sə̄ mə́bɛ̄ mə́ nə abé. [6] Məwóg mâlod mətúnuŋa anə́ Yésus émēn á ngādzó . [7] Bədzóe miǹnam bəvɔ́g, éyɔŋ báyi etɔá, bâkad líg ńnam mətǐŋ dzam dá təge mɔ́ kpân. [8] Bisíé mə̄fúb bí nə ai m̀fí ású bə̄dzóe miǹnam. [9] Ǹkaná bə́tí ḿbɔ̄g ó nə̄ nâ: “Dzǎl ńkúkúmá tə kân ai kos.” [10] Mod dzǎl a bəbə anə́ bádían ai nyé. [11] É mɔ́n ā byálī ḿbim a nə mvɔ̌m a lodo é mod a bələ́ ákūmá təge dzǎm samba ai dɔ́, éyə̄ Kohélet a yén nālá. [12] Osǎŋ ó nə dzǎm dzyé mod ai bidí, dzam dá hə mod tě nyé á ngə́lə́ á bələ́ zám bidí. [13] Ebɔdi zɛl yǎbɔ nâ mod təgě fə bɔ̌ mam á sósōō. [14] Abuí biyɔŋ, éyɔŋ mod a wú yǎ, bâkad vóan ábé ásə a ngábɔ, bə́ ngayén nye hə m̀bəŋ m̀bəŋ. [ 15] Mam mâwulǔ kig á sí mū anə́ máyəan wulu. [16] Mim̀bɔán mí Zāmbá mí nə̄ é ndímba e sə́ kig á ńkōŋ óyə̌m mod. [17] Ǹkaná áwúsá wâ wâkad nâ: Âfan mod a mbáda emgbə́m tɔ́ é nə m̀bim. [18] Evúvoe ńkɔ́bɔ̄ é nə ai m̀fí a lod mvám. [19] M̀fəfə́g wâdǎŋ kig dǐŋ tsénde. [20] Bəbələ bə́ ákúmá. [21] Ǹláŋ Átaŋana Ǹtsama bân mɔ́n wōē: “Mənyu mə́ bod”. [22] Mod ǎ yəan kig syé anə́ ákud təge yəm é dzǎm bēn ā bɔ. [23] Bâkad dzó naa: Mim̀fim mí bə̄lə́ mə̄lɔ́, ngə́ kig nâ: É dzóm ésə̄ é sɔlɔ̄ yâyi kwí á ngə́ə́ŋ. [24] Mǎn bətí a dzó nâ: “Mɔ́n mɔ̄nɔ ǎ bibi”.